اسماعیل بن ابراہیم المرتضی

اسماعیل بن ابراہیم مرتضی بن موسی کاظم بغداد میں پیدا ہوئے۔ آپ ابراہیم المرتضی کے بیٹے ہیں۔ آپ کا لقب صاحب الاخبار یعنی محدث ہے۔ آپ نے اسماعیل بن امام موسی کاظم کے ہمراہ کئی مرتبہ قیام فرمایا۔ آپ کی اولاد و احفاد کے متعلق نسابین میں اختلاف پایا جاتا ہے۔ تاہم سید اسماعیل طباطبائی نے آپ کی اولاد کے صاحب اولاد ہونے کی تصدیق کی ہے۔ آپ سے ائمہ اہل بیت کی کئی احادیث مروی ہیں۔ آپ کا انتقال عراق میں عباسی افواج کے ہاتھوں ہوا اور آپکا مدفن بابل عراق میں مرجع خلائق ہے۔

اولاد و احفاد 
آپ کی اولاد کے متعلق نسابین میں اختلاف ہے نسابہ ابونصر بخاری نے اپنی کتاب سر سلسلہ العلویہ میں طعن کیا ہے جبکہ اسماعیل طباطبائی نے اپنی کتاب منتقلہ الطالبیہ میں قول تسامع کرتے ہوئے تصحیح کی ہے۔ آپ کی نسل بقولِ طباطبا الحسنی کے آپ کے فرزند سید الرجال محمد الشریف الفقیہ المدیجی سے چلی۔ نسابہ ضامن بن شدقم الحسینی المدنی نے عبد اللہ بن اسماعیل اور عبدالحمید بن کی نسلوں کا ذکر کیا ہے۔ جبکہ نسابہ محمد الکرباسی نے اپنی کتاب حسین النسبہ والنسلہ میں احمد الطیب بن اسماعیل کا ذکر کیا ہے۔ قبائل برزنجیہ، ال علی ھمدان، ال عبدالحمید، مشوانی، وردگ، ھنی، ستوریانی، امیر کلالی وغیرھم آپ کی نسل سے ہیں۔

حوالہ جات